Príloha č. 2 súťažných podkladov

|  |
| --- |
| **návrh rámcovej dohody** |

**Rámcová dohoda č. OVO2-2019/000650-00**

**NA NÁKUP NÁHRADNÝCH DIELOV A SPOTREBNÉHO MATERIÁLU NA KOVOVÉ A KOMPOZITNÉ TLAKOVÉ NÁDOBY VZDUCHOVÝCH DÝCHACÍCH PRÍSTROJOV**

uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov (ďalej

len **„ObZ“**) a podľa § 64 zákona č. 343/2015 Z.z. o Verejnom obstarávaní a o zmene a doplnení niektorých

zákonov v znení neskorších predpisov ( ďalej len **„ZVO“**).

medzi

**Kupujúci:**

Názov: Slovenská republika zastúpená Ministerstvom vnútra Slovenskej republiky

Sídlo: Pribinova 2, 812 72 Bratislava

Splnomocnený k podpisu: Ing. Martin Fleischer - generálny riaditeľ sekcie ekonomiky Ministerstva vnútra SR na

 základe plnej moci č.p.: KM.OPS4-2018/001604-223 zo dňa 01.06.2018

IČO: 00 151 866

Bankové spojenie: Štátna pokladnica

Číslo účtu: 7000180023/8180

IBAN: SK78 8180 0000 0070 0018 0023

**Predávajúci:**

Názov:

Sídlo:

Štatutárny zástupca:

Splnomocnený k podpisu:

IČO:

DIČ:

IČ DPH:

Bankové spojenie:

Číslo účtu:

Tel:

Fax:

e-mail:

 (Kupujúci a Predávajúci ďalej spolu len „ **Zmluvné strany**“)

**ÚVODNÉ USTANOVENIA**

1. Zmluvné strany uzatvárajú túto Rámcovú dohodu v súlade s výsledkom verejnej súťaže, ktorej

 oznámenie o vyhlásení verejného obstarávania bolo uverejnené vo Vestníku verejného obstarávania č.

 XXX/2019 dňa XX.XX.2019 pod značkou XXXXX -MSS (ďalej len „VO“).

1. Základným účelom tejto Rámcovej dohody je v súlade s výsledkom VO zabezpečenie kúpy Tovaru (tak ako je tento pojem zadefinovaný nižšie v bode 1.1. a 2.1. a v Prílohe č. 1 Rámcovej dohody), ktorý bude v súlade s touto Rámcovou dohodou kupovať Kupujúci od Predávajúceho formou písomných objednávok.

**Čl. I**

**PREDMET RÁMCOVEJ DOHODY**

* 1. Predmetom tejto Rámcovej dohody (ďalej len **„Dohoda“**) je záväzok predávajúceho dodať kupujúcemu náhradné diely a spotrebný materiál na kovové a kompozitné tlakové nádoby vzduchových dýchacích prístrojov pre tlakovú skúšobňu tlakových nádob vzduchových dýchacích prístrojov(ďalej len **„Tovar“**)a záväzok kupujúceho Tovar od predávajúceho prevziať a zaplatiť zaň kúpnu cenu..
	2. Zmluvné strany sa dohodli, že za účelom kúpy Tovaru podľa tejto Dohody Predávajúci na základe predloženej písomnej objednávky Kupujúcemu dodá tovar a dopraví ho na vlastné náklady do miesta dodania Tovaru.

**Čl. II**

**TOVAR**

1. Tovar je špecifikovaný v opise predmetu zákazky (ďalej len **„OPZ“**), použitom v súťažných podkladoch vo VO ako aj v ponuke Predávajúceho predloženej do VO (ďalej len **„Ponuka“**). OPZ a Ponuka Predávajúceho tvoria prílohu č. 1 tejto Dohody.
2. Predávajúci sa zaväzuje dodať Tovar v kvalite špecifikovanej v OPZ a v bezchybnom stave.
3. Zmluvné strany sa dohodli, že objednávky preložené na základe tejto Dohody budú zodpovedať podmienkam dohodnutým v tejto Dohode, najmä s ohľadom na maximálne jednotkové ceny Tovaru.

**Čl. III**

**CENA**

* 1. Kúpna Cena za Tovar musí byť stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z.z., ktorou sa vykonáva zákon Národnej rady Slovenskej republiky č. 18/1996 Z.z. o cenách.
	2. Kúpna cena musí zahŕňať všetky ekonomicky oprávnené náklady Predávajúceho vynaložené v súvislosti s dodávkou Tovaru (najmä náklady za Tovar, na obstaranie Tovaru, dovozné clá, dopravu na miesto dodania, náklady na obalovú techniku a balenie) a primeraný zisk Predávajúceho.
	3. Kúpna cena za Tovar musí byť stanovená v mene EURO. K fakturovanej kúpnej cene bude vždy pripočítaná DPH stanovená v súlade s všeobecne záväznými právnymi predpismi platnými na území SR v čase dodania Tovaru.
	4. Maximálna celková kúpna cena Tovaru, ktorý môže byť v súlade s touto Dohodou dodaný je stanovená v súlade s prílohou č. 2 tejto dohody.
	5. Maximálne jednotkové ceny za Tovar sú špecifikované v prílohe č. 2 tejto Dohody a sú stanovené ako maximálne bez DPH pre jednotlivé položky, ktoré boli predmetom Ponuky
	6. Predávajúci prehlasuje, že Tovar poskytuje Kupujúcemu za najlepších/najvýhodnejších podmienok, aké sa poskytujú na relevantnom trhu.

**Čl. IV**

**PREDPOKLADANÉ MNOŽSTVO TOVARU**

* 1. Predpokladané množstvo Tovaru, ktoré Kupujúci kupuje od Predávajúceho v súlade s touto Dohodou je určené v OPZ.

* 1. Kupujúci nie je povinný zakúpiť predpokladané množstvo Tovaru, ani vyčerpať predpokladaný finančný objem zákazky podľa bodu 3.4 tejto Dohody. Celkové zakúpené množstvo Tovaru bude závisieť výlučne od potrieb Kupujúceho počas doby platnosti tejto Dohody.

**Čl. V**

**DOBA PLATNOSTI DOHODY**

1. Dohoda sa uzatvára na obdobie 48 mesiacov odo dňa nadobudnutia účinnosti tejto Dohody alebo do vyčerpania finančného limitu uvedeného v bode 3.4 tejto dohody, podľa toho, ktorá skutočnosť nastane skôr.

**Čl. VI**

**MIESTO DODANIA TOVARU**

* 1. Miestom dodania Tovaru je Centrum bezpečnostnotechnických činností MV SR Topoľčianky, pracovisko ORVTZ a PTZ Slovenská Ľupča, Príboj 559, Slovenská Ľupča.

* 1. Tovar musí byť dodaný v súlade s OPZ, s ponukou a touto Dohodou riadne zabalený. Prebratie Tovaru dodaného do miesta dodania Tovaru Predávajúcim sa uskutoční fyzickým prevzatím Tovaru, kontrolou množstva a kvality dodaného tovaru a podpisom preberacieho protokolu splnomocneným zástupcom Predávajúceho a Kupujúceho. V preberacom protokole bude uvedené presné množstvo a druh dodaného Tovaru, vyjadrenie, či dodávka Tovaru je úplná a či pri prevzatí Tovar zodpovedal požiadavkám podľa OPZ, Ponuky a tejto Dohody. V preberacom protokole Kupujúci vyznačí uspokojivé dodanie Tovaru. V prípade vád, tieto sa vyznačia v preberacom protokole a tento môže byť podkladom pre fakturácie až po odstránení vád dodávky Tovaru. K preberaciemu protokolu bude priložený dodací list Predávajúceho.
1. Predávajúci sa zaväzuje dodať Tovar v súlade s Dohodou a v lehote uvedenej v príslušnej objednávke.

**Čl. VII**

**PLATOBNÉ PODMIENKY A FAKTURÁCIA**

* 1. Kupujúci sa zaväzuje za dodaný Tovar zaplatiť Predávajúcemu kúpnu cenu podľa Dohody na základe faktúry vystavenej Predávajúcim po dodaní Tovaru a podpísaní preberacieho protokolu s vyznačením riadneho dodania Tovaru. Kupujúci neposkytne Predávajúcemu žiaden preddavok na dodanie Tovaru.
	2. Každá faktúra vystavená Predávajúcim bude obsahovať náležitosti daňového dokladu podľa zákona č. 222/2004 Z.z. o dani z pridanej hodnoty v znení neskorších predpisov. Neoddeliteľnou súčasťou faktúry Predávajúceho bude originál/fotokópia preberacieho protokolu s vyznačením riadneho dodania Tovaru potvrdeného Kupujúcim.
	3. Lehota splatnosti faktúry Predávajúceho je 30 dní odo dňa doručenia faktúry Kupujúcemu. Ak predložená faktúra nebude vystavená v súlade s touto Dohodou a/alebo príslušnou objednávkou, Kupujúci ju bezodkladne vráti Predávajúcemu na prepracovanie. Opravená faktúra je splatná do 30 kalendárnych dní odo dňa jej opätovného doručenia Kupujúcemu.
	4. Všetky faktúry budú uhrádzané výhradne bezhotovostne prevodným príkazom. Faktúra sa považuje za uhradenú dňom odpísania finančných prostriedkov z účtu Kupujúceho.
	5. Bankové spojenie Predávajúceho uvedené na faktúre musí byť zhodné s bankovým spojením dohodnutým v Dohode. V prípade, že bankové spojenie na faktúre nebude zhodné s bankovým spojením uvedeným v tejto Dohode, vráti kupujúci takúto faktúru predávajúcemu na prepracovanie. Zmenu bankového spojenia je možné vykonať len na základe písomného dodatku k tejto Dohode.

**Čl. VIII**

**PRÁVA A POVINNOSTI ZMLUVNÝCH STRÁN**

8.1. V prílohe č. 3 tejto dohody sú uvedené údaje o všetkých známych subdodávateľoch Predávajúceho, ktorí sú známi v čase uzatvorenia tejto Dohody a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

8.2. Predávajúci je povinný Kupujúcemu písomne oznámiť akúkoľvek zmenu údajov o subdodávateľoch uvedených v prílohe č. 3 a to bezodkladne.

8.3. V prípade zmeny subdodávateľa je predávajúci povinný najneskôr do 5 pracovných dní odo dňa zmeny subdodávateľa predložiť kupujúcemu informácie o novom subdodávateľovi a predmete subdodávok, pričom pri výbere subdodávateľa musí predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.

Subdodávateľ alebo subdodávateľ podľa osobitného predpisu, ktorý podľa § 11 ods. 1 ZVO má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov.

8.4. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke

8.5. Povinnosti Predávajúceho vrátane pravidiel výberu subdodávateľa uvedené v bodoch 8.1 až 8.3. tejto Dohody platia aj pri zmene subdodávateľa počas plnenia tejto Dohody.

**Čl. IX**

**ZÁRUČNÁ DOBA A ZODPOVEDNOSŤ ZA VADY**

* 1. Predávajúci zodpovedá v súlade s príslušnými ustanoveniami ObZ za vady dodaného Tovaru.
	2. Za predpokladu, že Kupujúci Tovar riadne skladuje a používa v súlade s jeho účelom, zodpovedá Predávajúci v zmysle § 429 a násl. ObZ. za akosť Tovaru minimálne 2 roky (ďalej len „Záručná doba“) od prevzatia Tovaru Kupujúcim, t.j. odo dňa uvedeného na preberacom protokole.
	3. Podľa bodu 9.2. Predávajúci zodpovedá za to, že dodaný Tovar bude mať počas Záručnej doby vlastnosti vymedzené v OPZ a v Ponuke, a že Tovar bude spôsobilý na použitie za účelom na aký sa Tovar obvykle používa.
	4. Kupujúci je povinný písomne oznámiť Predávajúcemu vady v akosti Tovaru bez zbytočného odkladu po ich zistení, najneskôr však do konca dohodnutej záručnej doby (ďalej len „Uplatnenie záruky“).
	5. Uplatnenie záruky musí obsahovať:

 a) číslo objednávky,

 b) popis vady akosti Tovaru alebo spôsob ako sa vada akosti Tovaru prejavuje,

 c) počet vadných kusov Tovaru,

 d) určenie spôsobu uspokojenia nároku zo záruky podľa bodu 9.7. tejto Dohody.

* 1. Predávajúci je povinný sa písomne k Uplatneniu záruky vyjadriť do 7 dní po jeho doručení. Ak sa Predávajúci v tejto lehote nevyjadrí, má sa za to, že Uplatnenie záruky je oprávnené a Predávajúci súhlasí s oznámenými vadami akosti Tovaru (ďalej len „Oprávnená reklamácia“).
	2. V uplatnení záruky je Kupujúci povinný určiť aké nároky si uplatňuje zo záruky. V prípade Oprávnenej reklamácie môže Kupujúci požadovať podľa svojho uváženia:
		1. vrátenie zaplatenej kúpnej ceny za Tovar vykazujúci vady akosti,
		2. zľavu z kúpnej ceny za Tovar vykazujúci vady akosti,
		3. výmenu Tovaru vykazujúcich vady akosti za bezchybný Tovar,
		4. opravu Tovaru vykazujúceho vady akosti.
	3. Popri nárokoch ustanovených v bode 9.7. má Kupujúci nárok na náhradu škody.
	4. V prípade nárokov z Oprávnenej reklamácie podľa bodov 9.7.1 a/alebo 9.7.2 je Predávajúci povinný vystaviť a doručiť Kupujúcemu dobropis (oprava základu dane s náležitosťami podľa príslušných právnych predpisov) so splatnosťou 30 dní odo dňa jeho doručenia Kupujúcemu.
	5. V prípade nárokov z Oprávnenej reklamácie podľa bodov 9.7.3 a/alebo 9.7.4 je Predávajúci povinný vymeniť Tovar vykazujúcich vady akosti za bezchybný Tovar a/alebo vykonať opravu Tovaru do 30 dní odo dňa doručenia Uplatnenia záruky. V tomto prípade zabezpečí odobratie Tovaru vykazujúceho vady akosti z Miesta dodania tovaru a dodanie bezchybného a/alebo opraveného Tovarov na miesto dodania Tovaru Predávajúci na svoje náklady.

**Čl. X**

**ZÁNIK DOHODY**

* 1. Túto Dohodu je možné skončiť:
1. písomnou dohodou zmluvných strán,
2. písomnou výpoveďou ktorejkoľvek zmluvnej strany,
3. písomným odstúpením od tejto Dohody,

.

* 1. Kupujúci je oprávnený odstúpiť od Dohody (ďalej len „odstúpenie Kupujúceho“) v prípade, ak:
		1. proti Predávajúcemu začalo konkurzné konanie alebo reštrukturalizácia,
		2. Predávajúci vstúpil do likvidácie,
		3. Kupujúci mal tri a viac Oprávnených reklamácii k podstatnej časti dodávky Tovaru,
		4. Predávajúci koná v rozpore s touto Dohodou a/alebo všeobecne záväznými právnymi

 predpismi platnými na území SR a na písomnú výzvu Kupujúceho toto konanie a jeho následky

 v určenej primeranej lehote neodstráni,

* + 1. v čase uzavretia Dohody existoval dôvod na vylúčenie Predávajúceho pre nesplnenie

 podmienky účasti podľa [§ 32](http://www.adval.sk/EVO/Legislativa/zvo/#doc41) ods. 1 písm. a) ZVO,

* + 1. Dohoda nemala byť uzavretá s Predávajúcim v súvislosti so závažným porušením

 povinnosti vyplývajúcej z právne záväzného aktu Európskej únie, o ktorom rozhodol

 Súdny dvor Európskej únie v súlade so Zmluvou o fungovaní Európskej únie,

* + 1. Predávajúci nebol v čase uzavretia Dohody zapísaný v registri partnerov verejného

 sektora alebo ak bol vymazaný z registra partnerov verejného sektora,

* + 1. Predávajúci poruší povinnosti podľa článku VIII. bodov 8.1 až 8.5 tejto Dohody.
	1. Predávajúci je oprávnený odstúpiť od Dohody v prípade, ak Kupujúci poruší Dohodu podstatným spôsobom. Za podstatné porušenie povinností vyplývajúcich z tejto Dohody na strane Kupujúceho sa považuje omeškanie Kupujúceho s úhradou faktúry/faktúr, o viac ako šesťdesiat (60) dní od ich splatnosti.
	2. Odstúpenie od Dohody musí mať písomnú formu, musí sa v ňom uviesť dôvod odstúpenia a musí byť doručené druhej Zmluvnej strane. Odstúpenie od tejto dohody je účinné dňom jeho doručenia druhej zmluvnej strane. Zmluvná strana, ktorá odstúpi od Dohody, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Za okolnosti vyššej moci sa pre účely tejto Dohody považujú okolnosti, ktoré nastali nezávisle od vôle povinnej strany a bránia jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala, napr. vojny, živelné katastrofy značného rozsahu majúce súvislosť s predmetom zmluvy, štrajky a pod. Za vyššiu moc sa však nepovažujú napr. výpadky vo výrobe, prerušenie dodávok energií, nesplnenie alebo oneskorenie dodávok od subdodávateľov a zásahy úradov alebo nezískanie úradných povolení.
	3. Túto Dohodu môže každá zo zmluvných strán písomne vypovedať aj bez udania dôvodu s výpovednou

 lehotou **tri** (**3) mesiace**. Výpovedná lehota začína plynúť prvým dňom mesiaca nasledujúceho po

 mesiaci, v ktorom bola písomná výpoveď doručená druhej zmluvnej strane.

**Čl. XI**

**ZMLUVNÉ POKUTY A ÚROK Z OMEŠKANIA**

* 1. V prípade, že Predávajúci nedodá Tovar v súlade s príslušnou objednávkou (riadne) a v dohodnutom termíne (včas) má Kupujúci právo požadovať za každý aj začatý deň omeškania zmluvnú pokutu vo výške 0,05 % z ceny Tovaru, s dodávkou ktorého je Predávajúci v omeškaní.
	2. V prípade omeškania Kupujúceho s úhradou faktúry, má Predávajúci právo za každý začatý deň omeškania požadovať úrok z omeškania v zákonnom stanovenej výške.
	3. V prípade omeškania Predávajúceho s odstránením vady Tovaru alebo výmeny vadného Tovaru za bezchybný ( čl. IX bod 9.10. tejto Dohody) má Kupujúci právo požadovať za každý aj začatý deň omeškania zmluvnú pokutu vo výške 0,05 % z ceny Tovaru, s dodávkou/opravou ktorého je Predávajúci v omeškaní.

**Čl. XII**

**VLASTNÍCKE PRÁVO A NEBEZPEČENSTVO ŠKODY NA TOVARE**

12.1. Vlastnícke právo k Tovaru a nebezpečenstvo škody na Tovare prechádza na kupujúceho dňom jeho dodania a prevzatia Kupujúcim na základe podpísaného preberacieho protokolu s vyznačením riadneho dodania Tovaru.

**Čl. XIII**

**NÁHRADA ŠKODY**

13.1. Každá zo zmluvných strán zodpovedá za škodu, ktorú zavinene spôsobí druhej zmluvnej strane a je povinná ju v plnom rozsahu nahradiť druhej zmluvnej strane. Zmluvné strany sa dohodli, že zaplatením zmluvných pokút predávajúcim podľa Čl. XI tejto zmluvy nie je dotknutý nárok kupujúceho na zaplatenie škody predávajúcim prevyšujúcej zmluvnú pokutu.

**Čl. XIV**

**OSOBITNÉ USTANOVENIA**

* 1. Akákoľvek písomnosť alebo iné správy, ktoré sa doručujú v súvislosti s Dohodou a/alebo objednávkou (každá z nich ďalej ako „Oznámenie“) musia byť:

 a) v písomnej podobe,

 b) doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom

 kuriérskej spoločnosti alebo (iv) elektronickou poštou na adresy, ktoré budú oznámené v súlade

 s týmto článkom Dohody.

* 1. Oznámenie nadobúda účinnosť okamihom jeho prevzatia a má sa za prevzaté:

 a) v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom;

 alebo

 b) v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje

 ako poštová zásielka prvej triedy s uhradeným poštovným; alebo

 c) v čase jeho doručenia, ale najneskôr nesledujúci kalendárny deň po jeho odoslaní, pokiaľ sa

doručuje prostredníctvom elektronickej pošty.

* 1. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
	2. Zmluvné strany sa dohodli, že Predávajúci nie je oprávnený jednostranne započítať akúkoľvek svoju pohľadávku voči pohľadávkam Kupujúceho.
	3. Ak ktorékoľvek z ustanovení Dohody bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto Dohody, avšak zákonnosť, platnosť a vykonateľnosť zvyšných ustanovení Dohody zostane nedotknutá.
	4. Zmluvné strany sa dohodli, že pohľadávky vyplývajúce z tejto Dohody môžu byť postúpené na tretie osoby len s predchádzajúcim písomným súhlasom dlžníka.
	5. Predávajúci sa zaväzuje poskytnúť Kupujúcemu všetku súčinnosť nevyhnutnú na plnenie tejto Dohody.
	6. Táto Dohoda môže byť doplnená alebo zmenená na základe písomných, očíslovaných a Zmluvnými stranami podpísaných.
	7. V ostatných právach a povinnostiach touto Dohodou neupravených platia príslušné ustanovenia ZVO a  ObZ platných na území Slovenskej republike.
	8. Zmluvné strany sa dohodli, že prípadné spory vyplývajúce z tejto Dohody budú riešiť najprv dohodou alebo zmierom. V opačnom prípade bude o spore/sporoch z tejto Dohody rozhodovať miestne a vecne príslušný súd Slovenskej republiky.

**Čl. XV**

 **ZÁVEREČNÉ USTANOVENIA**

* 1. Zmluvné strany vyhlasujú, že vôľa prejavená v tejto Dohode je slobodná, vážna, bez omylu v osobe alebo predmete zmluvy a že túto Dohodu neuzavreli ani v tiesni ani za nápadne nevýhodných podmienok, čo potvrdzujú podpisom tejto Dohody.
	2. Táto Dohoda je vyhotovená v piatich (5) vyhotoveniach s platnosťou originálu, pričom Predávajúci obdrží dve (2) vyhotovenia a Kupujúci obdrží tri (3) vyhotovenia.
	3. Táto Dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so zákonom č. 546/2010 Z.z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Dohodu zverejní Kupujúci.
	4. Dohoda má nasledujúce prílohy, ktoré tvoria jej neoddeliteľnú súčasť:
1. Príloha č. 1: Opis predmetu zákazky (predmet plnenia Dohody) pre príslušnú časť

 predmetu zákazky

1. Príloha č.2 :Štruktúrovaný rozpočet ceny Dohody pre príslušnú časť

 predmetu zákazky

1. Príloha č. 3 : Zoznam subdodávateľov

 V Bratislave dňa ........................... V Bratislave dňa .........................

-–––––––––––––––––––– –––––––––––––––––––––

 predávajúci Ing. Martin Fleischer

 generálny riaditeľ sekcie ekonomiky MV SR